مَرقُس 15
15-نجی باب
عیسی پیلاتُسینگ اُوونده
مَتّیٰ 27:1-2، 11-14؛ لوقا 23:1-5؛ یوحنا 18:28-38
1ایر سَحِر بیلِن یُلباشچی کاهینلار، یاشولیلار، دین عُلَمالار و مِجلِسینگ هِمّهسی ماصلاحاتلاشیپ، عیسانی دانگیپ، پیلاتُسا تابشیردیلار. 2پیلاتُس عیسادان: «سِن یهودیلِرینگ پاتیشاهسیمی؟» دیییپ سُرادی. عیسی: «اُز آیدیشینگ یالیدیر» دیییپ جُغاپ بِردی. 3یُلباشچی کاهینلار اُنی کَن زاتلاردا تُهمِت اوردیلار. 4پیلاتُس یِنه-ده اُنگا: «سِن هیچ هیلی جُغاپ بِرجِک دَلمی؟ گُر، نَچه زاتلاردا سانگا تُهمِت اوریارلار!» دییدی. 5اِمّا عیسی باشغا هیچ هیلی جُغاپ بِرمِدی. پیلاتُس حایران قالدی.
عیسی اُلومه مَحکوم اِدیلیَر
مَتّیٰ 27:15-26؛ لوقا 23:13-25؛ یوحنا 18:39—19:16
6پیلاتُس هِر پِسَح بایرامیندا خالقینگ خاییشینا گُرَه بیر زیندانینی بُشادیاردی. 7قالماغالدا آدام اُلدورِن قالماغالچیلار بیلِن بیله زیندان اِدیلِن باراباس آدلی بیری باردی. 8خالق پیلاتُسینگ یانینا گِلیپ، هِمیشِکیسی یالی، اُزلِری اوچین بیر زیندانی بُشاتماغینی سُراماغا باشلادی. 9اُنسُنگ پیلاتُس اُلارا جُغاپ بِریپ: «سیزینگ اوچین یهودیلِرینگ پاتیشاهسینی بُشاتماغیمی ایسلِیَرسینگیزمی؟» دیییپ سُرادی. 10اُل یُلباشچی کاهینلارینگ عیسانی باخیلچیلیقدان تابشیراندیقلارینی بیلیَردی. 11اِمّا یُلباشچی کاهینلار عیسانینگ دِرِگینه باراباسی بُشاتماغینی ایسلَنگ دیییپ، جِماغاتی کوشگوردیلِر. 12پیلاتُس یِنه اُلاردان: «اُندا مِن سیزینگ یهودیلِرینگ پاتیشاهسی دیییَن آدامینگیزی نَمه اِدِیین؟» دیییپ سُرادی. 13اُلار بُلسا: «اُنی صلیبه چویله!» دیییپ قیغیریشدیلار. 14پیلاتُس اُلاردان: «نَمه اوچین؟ اُل نَمه یامانلیق اِتدی؟» دیییپ سُرادی. اِمّا اُلار: «اُنی صلیبه چویله!» دیییپ، خاص بِتِر قیغیریشدیلار. 15شُندا پیلاتُس خالقی راضی اِتمِک قارارینا گِلیپ، باراباسی بُشاتدی. عیسانی بُلسا قامچیلادیپ، صلیبه چویلِمِک اوچین، سِربازلارینگ اِلینه بِردی.
سِربازلار عیسانی ماسغارالایارلار
مَتّیٰ 27:27-31؛ یوحنا 19:2-3
16حاکیمینگ سِربازلاری عیسانی حُکومِت کُشگونونگ حایاطینا اِلتیپ، هِمّه قُشون بُلومینی اُنونگ داشینا اویشوردیلِر. 17اُنونگ گِرشینه آرغاوانی دُن، باشینا تیکِندِن تَچ گِیدیردیلِر. 18«یاشاسین، اِی، یهودیلِرینگ پاتیشاهسی!» دیییپ، اُنی قیزغین قارشیلان بُلدولار. 19باشینا تایاق بیلِن اوردولار، اوستونه تویکوردیلِر، اُوونده دیزا چُکوپ، اُنگا سِجده اِدِن بُلدولار. 20اُنی ماسغارا اِدِنلِریندِن سُنگ، آرغاوانی دُنی اِگنیندِن چیقاردیلار-دا، اُز لِباسینی گِیدیریپ، صلیبه چویلِمَگه اَکیتدیلِر.
عیسی صلیبه چویلِنیَر
مَتّیٰ 27:32-44؛ لوقا 23:26-43؛ یوحنا 19:17-27
21شُل واقت قیرِوانلی شمعون دییِن بیر آدام اِکینچیلیگیندِن گِلیَردی. اُل اسکندر بیلِن روفوسینگ آتاسیدی. سِربازلار اُنی توتوپ، عیسانینگ صلیبینی گُتِرمَگه مِجبور اِتدیلِر. 22اُلار عیسانی جُلجُتا، یَعنی «کِلّهچاناق دِپهسی» دییِن یِره اِلتدیلِر. 23اُنسُنگ اُلار عیسانینگ دِرتلِرینی کِمِلتمِک اوچین، اُنگا آجی قاریلان شِراپ هُدورلِدیلِر، اِمّا اُل ایچمِدی. 24سُنگرا اُنی صلیبه چویلِدیلِر. کیمه نَمه دوشِرکَه دیییپ قُرعه آتیشیپ، اُنونگ لِباسلارینی اُزآرا پایلاشدیلار.
25اُنی صلیبه چویلَنلِرینده، ایر ساغات دُقوزدی. 26دِپهسیندَکی اِتمیش یازویسیندا بُلسا: «یِهودیلِرینگ پاتیشاهسی» دیییپ یازیلیپدی. 27عیسی بیلِن بیله ایکی اُغرینی هِم صلیبه چویلِدیلِر، اُلارینگ بیری اُنونگ ساغ طارافیندا، بِیلِکیسی سُل طارافیندادی. [ 28شِیلهلیک بیلِن «اُل گونَهکَرلِر بیلِن بیر ساییلدی» دییِن مُقادِّس یازغی بِرجای بُلدی.] 29گِچیپ باریانلار باشلارینی چایقاپ، عیسی سِووپ: «هانی-دا، سِن عیباداتخانانی ییقیپ، اوچ گونده سالجاقدینگ-آ. 30ایندی صلیبدِن آشاق دوش-ده و اُزونگی نِجات بِر-دا!» دیییَردیلِر. 31یُلباشچی کاهینلار بیلِن دین عُلَمالار-دا عیسانی اِدیل شونونگ یالی ماسغارالاپ، بیری-بیرلِرینه: «باشغالاری نِجات بِردی، یُنه اُزونی نِجات بِریپ بیلِنُق. 32اسرائیلینگ پاتیشاهسی مسیح، قُی، شو واقتینگ اُزونده صلیبدِن آشاق دوشسون، بیز هِم مونی گُروپ ایمان گِتیرِلی» دیییَردیلِر. عیسی بیلِن صلیبه چویلِنِنلِر-ده اُنگا سِویَردیلِر.
عیسانینگ اُلومی
مَتّیٰ 27:45-56؛ لوقا 23:44-49؛ یوحنا 19:28-30
33گونُرتان اُن ایکیدِن اُیلَن ساغات اوچه چِنلی هِمّه یوردی قارانگقیلیق آلدی. 34- اُیلَن ساغات اوچ تُوِرِگی عیسی قاتی سِس بیلِن قیغیریپ: «ایلی، ایلی، لما سبقتنی؟» یَعنی: «خوداییم، خوداییم! نَمه اوچین مِنی تِرک اِتدینگ؟» دییدی. 35اُل یِرده دورانلارینگ کَبیرلِری مونی اِشیدِنلِرینده: «قُلاق آسّینگ، اُل اِلیاسی چاغیریار» دییدیلِر. 36بیر آدام یُرتوپ باریپ، بیر اَبری تورشی شِرابا باتیردی. اُنی بیر تایاغینگ اوجونا داقیپ، عیسی ایچیرجِک بُلوپ اوزاتدی-دا: «هانی، گُرِلینگ! اِلیاس گِلیپ، اُنی آشاق دوشورِرمیکَه؟» دییدی. 37اِمّا عیسی قاتی قیغیریپ جان بِردی. 38شُل واقت عیباداتخانانینگ پِردهسی یُقاردان آشاقلیغینا ییرتیلیپ، ایکَه بُلوندی. 39عیسانینگ قارشیسیندا دوران اَفسَر اُنونگ شِیله جان بِرِنینی گُرِنده: «بو آدام، دُغرودان هِم خودایینگ اُغلی میشدیق» دییدی.
40اُل یِرده بُلیان زاتلارا اوزاقدان گُزَّپ دوران نَچَه آیالّار-دا باردی. مَجدَلَلی مریم، یوشا بیلِن کیچی یعقوبینگ اِنهسی مریم و سالُمه هِم اُلارینگ آراسیندادی. 41بولار عیسی جلیلهدِکَه ایزینا دوشوپ، اُنگا خیدمات اِدیپدیلِر. اُل یِرده عیسی بیلِن اورشلیمه گِلِن باشغا-دا کَن آیالّار باردی.
عیسانینگ جایلانماغی
مَتّیٰ 27:57-61؛ لوقا 23:50-56؛ یوحنا 19:38-42
42-43اُل گون تاییارلیق گونودی، یَعنی سَبَّتینگ اُوونگچَکی گوندی. آغشام مِجلِسینگ سیلانیان آغضاسی، خودایینگ پاتیشاهلیغینا اومید بیلِن قاراشیان رامهلی یوسف گِلدی. اُل یورِگینده باشاراریم دیییپ، پیلاتُسینگ یانینا باردی و اُندان عیسانینگ جِسِدینی دیلِدی. 44پیلاتُس عیسانینگ باسیم اُلِندیگینه گِنگ قالدی، اَفسَری چاغیریپ: «اُلِنینه کَن واقت بُلدومی؟» دیییپ سُرادی. 45مونی اَفسَردِن بیلِندِنگ سُنگ، جِسِدی یوسفه بِردی. 46یوسف هِم کِفِنلیک پارچا ساتین آلدی، جِسِدی آشاق دوشوریپ، کِفِنه دُلادی-دا، قایادا قازیلان بیر قابردا جایلادی. سُنگرا اُل قابرینگ آغزینا بیر داش تُغالاپ گِتیریپ قُیدی. 47مَجدَلَلی مریم بیلِن یوشانینگ اِنهسی مریم عیسانینگ نیرِده جایلاناندیغینی گُردولِر.
knc_Arab kas_Arab pes_Arab urd_Arab azb_Arab pbt_Arab urd_Arab azb_Arab azb_Arab urd_Arab azb_Arab pbt_Arab urd_Arab azb_Arab azb_Arab urd_Arab urd_Arab azb_Arab azb_Arab azb_Arab urd_Arab azb_Arab